Mawrth, 10 Medi 2019 14:29
Yr Athro Andy Hargreaves ar Ganol y Llwyfan yn Siarad yn Broffesiynol 2019 CGA
Yr Athro Andy Hargreaves fydd yn cyflwyno pedwaredd ddarlith flynyddol Cyngor y Gweithlu Addysg (CGA), Siarad yn Broffesiynol, ar nos Lun, 16 Medi 2019 yn Amgueddfa Genedlaethol Caerdydd.
Yn siarad yn Theatr Reardon Smith yr amgueddfa, bydd yr arbenigwr addysg uchel ei barch yn rhoi darlith o'r enw 'Tegwch, hunaniaeth a chynhwysiad: yr her mawr nesaf i newid addysg'.
Ynglŷn â'i ddarlith, dwedodd Andy Hargreaves: "Rydym yn symud y tu hwnt i oes sydd wedi'i diffinio gan gyflawniad ac ymdrech yn unig, i un sy'n mynd i'r afael ag ymgysylltiad, hunaniaeth a lles.
"Mae ymgysylltiad yn ymwneud â mwy na pherthnasedd, technoleg a hwyl. Mae'n ymwneud ag adnabod eich myfyrwyr, ymgysylltu â'u diddordebau a'u cyflwyno i rai newydd."
Ychwanegodd: "Er mwyn hwyluso symuedd cymdeithasol, mae angen newid o ran gwerthoedd ac ymddygiadau ymhlith elitau ar y brig; nid yn unig mwy o gryfder a gwydnwch gan y rhai sydd ar y gwaelod."
Mae darlith Andy Hargreaves yn cyd-daro â'i ymglyniad yn Uwchgynhadledd Bwa'r Iwerydd, a gynhelir yng Nghaerdydd ac Abertawe ar 12 a 13 Medi. Dyma'r tro cyntaf i'r digwyddiad gael ei gynnal yng Nghymru.
Bydd y Gweinidog Addysg, Kirsty Williams AC hefyd yn annerch y gynulleidfa cyn ymuno ag Andy Hargreaves mewn sesiwn holi ac ateb ar ôl ei ddarlith.
Mae disgwyl y bydd dros 300 o broffesiynolion o'r byd addysg a hyfforddiant yn mynychu'r digwyddiad, sy'n cael ei gynnal mewn partneriaeth â Phrifysgol Abertawe, ac sydd wedi'i noddi gan Y Brifysgol Agored yng Nghymru.
Mae tocynnau ar gyfer y digwyddiad bellach wedi gwerthu allan ond bydd y digwyddiad llawn yn cael ei ddarlledu'n fyw trwy sianel YouTube Cyngor y Gweithlu Addysg 6:30pm ar 16 Medi.
Mawrth, 10 Medi 2019 11:22
Cyhoeddi Adroddiad Blynyddol Priodoldeb i Ymarfer ar gyfer 2018-19
Heddiw, cyhoeddwn ein Hadroddiad Blynyddol Priodoldeb i Ymarfer. Mae'r adroddiad yn rhoi crynodeb o waith achosion priodoldeb i ymarfer ar gyfer y flwyddyn yn diweddu ar 31 Mawrth 2019 yn ogystal â chiplun o feysydd datblygu. Darllenwch yr adroddiad llawn .
#Priodoldeb i ymarfer
Iau, 05 Medi 2019 17:47
Cod Ymddygiad ac Ymarfer Proffesiynol Diwygiedig CGA yn Dod i Rym
Ar 1 Medi 2019, daeth Cod Ymddygiad ac Ymarfer Proffesiynol diwygiedig CGA i rym. Mae'r Cod yn penodi'r safonau a ddisgwylir gan holl gofrestreion CGA sy'n gweithio ym maes addysg a hyfforddiant yng Nghymru. Bwriedir iddo cefnogi ac arwain eu hymddygiadau a dyfarniadau fel proffesiynolion.